Μονσεράτ (τηλενουβέλα)

Η Μονσεράτ (Ισπανικά: Lo que la vida me robó, Μετάφραση: Όσα μου έκλεψε η ζωή), γνωστή και ως Κλεμμένη ζωή, είναι τηλενουβέλα μεξικάνικης παραγωγής του 2013-14. Η σειρά είναι βασισμένη στην Μεξικάνικη τηλενουβέλα του 1983: "Γάμος του Μίσους" ("Bodas de odio") και του 2003: "Πραγματική αγάπη" ("Amor real").

Πρωταγωνιστούν: Αντζελίκ Βογιέρ, Σεμπαστιάν Ρούλι, Λουίς Ρομπέρτο Γκουσμάν, Ντανιέλα Κάστρο και Σέρχιο Σεντέλ.

Υπόθεση 
Η Μονσεράτ είναι μία όμορφη κοπέλα από καλή οικογένεια που ζει κάνοντας όνειρα για τη ζωή της. Ωστόσο, βρίσκεται διαρκώς κάτω από τον έλεγχο της μητέρας της, Γκρασιέλας, που ενδιαφέρεται μόνο για την επιφάνεια και δεν πρόκειται να επιτρέψει να αλλάξει η κοινωνική της θέση, παρ’ ότι ο σύζυγός της, Λάουρο Μεντόσα έχει χάσει τα πάντα.
 
Κρυφά από τους γονείς της, η Μονσεράτ έχει σχέση με τον Χοσέ Λουίς, έναν κελευστή του Ναυτικού, και δε σκοπεύει να παντρευτεί τον Σεμπαστιάν ντε Ικάσα, τον άντρα που η μητέρα της, της επέβαλε από συμφέρον. Από την άλλη, ο Χοσέ Λουίς γνωρίζει ότι η οικογένεια της Μονσεράτ δε θα τον αποδεχτεί ποτέ επειδή δεν έχει τίποτα να προσφέρει στη Μονσεράτ.
 
Την ίδια στιγμή, ο Αλεχάντρο, ένας εργάτης από ένα κοντινό κτήμα, ανακαλύπτει ότι ο πατέρας του είναι ο Δον Μπενχαμίν Αλμόντε, ένας σκληρός, ισχυρός και πάμπλουτος άνθρωπος, που πεθαίνει λίγα λεπτά αφότου αποκαλύπτει στο γιο του την αλήθεια. Ο Αλεχάντρο δεν χαίρεται με αυτή την είδηση, αλλά, το ίδιο βράδυ, η ζωή τον αποζημιώνει στέλνοντας στο δρόμο του τη Μονσεράτ, την οποία ερωτεύεται κεραυνοβόλα.
 
Η Μονσεράτ διαλύει τον αρραβώνα της με τον Σεμπαστιάν και η Γκρασιέλα γίνεται έξαλλη αφού υπολόγιζε σ’ αυτό το γάμο για να λύσει τα οικονομικά τους προβλήματα. Εξαιτίας αυτού, η Γκρασιέλα αρχίζει να αναζητά μία άλλη προοπτική για την κόρη της, και τότε μαθαίνει ότι ο Αλεχάντρο είναι ο κληρονόμος του Μπενχαμίν, κάτι που τον καθιστά τον ιδανικό υποψήφιο για τη Μονσεράτ.
 
Πάνω στην απελπισία της, και βλέποντας ότι η καταστροφή πλησιάζει, η Γκρασιέλα ζητάει από τον Αλεχάντρο οικονομική βοήθεια. Αυτός δέχεται να στηρίξει την οικογένεια Μεντόσα μόνο αν η Γκρασιέλα του επιτρέψει να φλερτάρει την κόρη της. Η Γκρασιέλα δε διστάζει καθόλου και δέχεται αμέσως την πρόταση, με την υπόσχεση να μη μάθει ποτέ η Μονσεράτ γι’ αυτό.
 
Από την άλλη, η Γκρασιέλα και ο Διμίτριο, ο αδερφός της Μονσεράτ, ανακαλύπτουν ότι έχει σχέση με έναν απλό ναύτη και αναλαμβάνουν να τους χωρίσουν για να μη βάλουν σε κίνδυνο ένα πιθανό ειδύλλιο ανάμεσα στη Μονσεράτ και τον Αλεχάντρο. Πράγματι, δεν τους παίρνει πολύ να πετύχουν το στόχο τους και κάνουν τη Μονσεράτ να αλλάξει γνώμη για τον Χοσέ Λουίς όταν οι αρχές τον κατηγορούν για ένα έγκλημα που δε διέπραξε.
 
Η κατάσταση περιπλέκεται όταν η Γκρασιέλα αντιλαμβάνεται ότι η Μονσεράτ δε σκοπεύει να ασχοληθεί με τον Αλεχάντρο, και γι’ αυτό αναγκάζεται να πει στην κόρη της την αλήθεια για την οικονομική τους κατάσταση. Έτσι, ενάντια στις αρχές της και γνωρίζοντας ότι αυτός είναι ο μόνος τρόπος να βοηθήσει την οικογένειά της και να αποφύγει την χρεοκοπία, η Μονσεράτ δέχεται να παντρευτεί τον Αλεχάντρο. Αμέσως μετά το γάμο, ο Χοσέ Λουίς εμφανίζεται και πάλι για να της πει την αλήθεια και να της εξηγήσει τι ακριβώς συνέβη, διαβεβαιώνοντάς την, ότι την αγαπάει πραγματικά. Αλλά τώρα είναι πολύ αργά, έχει ήδη γίνει γυναίκα του Αλεχάντρο Αλμόντε. 
 
Παρά τη θέλησή της, η Μονσεράτ μετακομίζει στο κτήμα του Αλεχάντρο. Ο γάμος τους, στην αρχή είναι μία πραγματική κόλαση, αφού δεν εμπιστεύονται ο ένας τον άλλον, αλλά σιγά σιγά, τα συναισθήματα της Μονσεράτ για τον Αλεχάντρο αρχίζουν να αλλάζουν. Ξεφεύγοντας από τη δικαιοσύνη, ο Χοσέ Λουίς φτάνει στο κτήμα του Αλεχάντρο για να εργαστεί ως επιστάτης, παριστάνοντας κάποιον άλλον. Μία δυνατή φιλία αναπτύσσεται αμέσως ανάμεσά τους αφού και οι δύο μοιράζονται τις ίδιες αξίες. 
 
Αυτή η κατάσταση κάνει τη Μονσεράτ να νοιώθει πολύ άβολα, αλλά δε θα τολμήσει να πει στο σύζυγό της την αλήθεια για το νέο του υπάλληλο επειδή φοβάται ότι ο Αλεχάντρο ίσως την αφήσει τώρα που είναι ερωτευμένη μαζί του. Η Μονσεράτ, ο Αλεχάντρο και ο Χοσέ Λουίς θα πρέπει να ξεπεράσουν μία σειρά από εμπόδια που θα τους βάλει μπροστά τους η μοίρα, προκειμένου να κερδίσουν και πάλι ότι τους πήρε η ζωή στο παρελθόν, την αγάπη και το δικαίωμά τους στην ευτυχία. Η Μονσεράτ θα πρέπει να πάρει την τελική απόφαση, έχοντας ως μοναδικό σύμβουλο την καρδιά της.

Κάστ 
Αντζελίκ Βογιέρ ως Μονσεράτ Μεντόσα Γιασίντι ντε Αλμόντε/ντε Άλβαρες
Σεμπαστιάν Ρούλι ως Αλεχάντρο Αλμόντε Ντομίνγκες
Λουίς Ρομπέρτο Γκουσμάν ως Χοσέ Λουίς Άλβαρες/Αντόνιο Ολιβάρες
Ντανιέλα Κάστρο ως Γκρασιέλα Γιασίντι χηρ. ντε Μεντόσα/Γκαουδέσια Χιμένες
Σέρχιο Σεντέλ ως Πέδρο Μεδίνα
Ροχέλιο Γκέρρα ως Λάουρο Μεντόσα Σαν Ρομάν
Έρικ ντελ Καστίγιο ως Πάτερ Ανσέλμο Κινιόνες
Γκρέτελ Βαλντές ως Μαρία Σαμούδιο
Αλμπέρτο Εστρέγια ως Χουβεντίνο Σαμούδιο
Άνα Μπέρτα Εσπίν ως Ροσάριο Ντομίνγκες
Χουάν Κάρλος Μπάρετο ως Μακάριο Περάλτα Καμπρέρα
Γκαμπριέλα Ριβέρο ως Καρλότα Μεντόσα Σαν Ρομάν χηρ. ντε Μπασούρτο
Λουίς Ουρίμπε ως Πλοίαρχος Ιγνάσιο Ρομπλέδο
Οσβάλντο Μπεναβίδες ως Δημήτριο Μεντόσα Γιασίντι
Βερόνικα Χασπεάδο ως Χοσεφίνα "Φινίτα, Χοσέφα" Βαλβέρδε Νολίβος ντε Μεντόσα
Μαργαρίτα Μαγάνια ως Εσμεράλδα Ράμος ντε Σολάρες
Κάρλος ντε λα Μότα ως Ρεφούχιο Σολάρες
Αλεχάντρο Άβιλα ως Βίκτορ Ερνάντες
Αλεχάντρα Γκαρσία ως Νάντια Αργουέγιες Μιράντα ντε Μεδίνα/ντε Ερνάντες
Λισσέτ ως Φαμπιόλα Γκιγιέν Αλμόντε/Φαμπιόλα Αλμόντε Γιασίντι
Φρανσίσκο Γκαττόρνο ως Σάντρο Ναρβάες
Φερντινάντο Βαλένσια ως Αδόλφο "Αδολφίτο" Αργουέγιες Μιράντα "Σκορπιός"
Μάρκο Ουριέλ ως Εφραΐν Λορέτο
Ισαμπέλα Καμίλ ως Αμέλια Μπερτράντ χηρ. ντε Αρέτσιγα/ντε Μεδίνα
Λουίς Χαβιέρ ως Χοακίν Αρέτσιγα
Ιλίτια Μανσανίγια ως Ανχέλικα Αρέτσιγα Μπερτράντ ντε Άλβαρες
Νατάλια Χουάρες ως Βιρχίνια Αρέτσιγα Μπερτράντ
Αλεχάντρα Προκούνα ως Ντομίνγκα Γκαρσία ντε Περάλτα
Αλέξις Αγιάλα ως Εζεκιέλ Μπασούρτο

Γκέστ εμφανίσεις
Τζέσικα Μας ως Μόνικα Ρεντερία
Όσκαρ Ντανιέλ Ντουάρτε ως Λάουρο "Λαουρίτο" Αλμόντε Μεντόσα
Άνα Πάουλα Μαρτίνες ως Βικτόρια Ερνάντες Αργουέγιες
Άλεξ Σιρβέντ ως Έρικ
Ρικάρδο Κλεινμπάουμ ως Σαμουέλ Μπαράχας
Ιβάν Καράσα ως Τομάς Βαλβέρδε
Πατρίσια Κόντε ως Προυδένσια Ρομπλέδο
Λουίς Γκατίκα ως Μπρούνο Γκαμπόα
Σαντιάγο Ερνάντες ως Κέβιν
Χουάν Ρομάνκα ως Γκασπάρ Σαμούδιο
Οσβάλντο ντε Λεόν ως Σεμπαστιάν ντε Ικάσα
Αλφρέδο Αδάμε ως Δον Μπενχαμίν Αλμόντε
Μαρού Ντουένιας ως Ζουλέμα
Ρικάρδο Βέρα ως Δικηγόρος Σερδέρα
Όττο Σίρχο ως Ρεχίνο
Ραφαέλ Αμαδόρ ως Ανθυποπλοίαρχος Αβελανέδα

Βραβεία

Προβολή
Βόρεια & Νότια Αμερική, Καραϊβική

Ευρώπη, Αφρική

Παραπομπές

Εξωτερικοί σύνδεσμοι 

Μεξικάνικες τηλεοπτικές σειρές
Τηλενουβέλες